# Dømi um ein skjalfestingarleist

Skjalfestingarleistur

## Endamál

Endamálið við hesum skjali er at lýsa, hvussu skipanir skulu skjalfestast, t.v.s.

* at skjalfesta programmir og skipanir so mikið nágreiniliga, at aðrir programmørar uttan størri trupulleikar eru førir fyri skjótt at skilja grundleggjandi tankagongdina í skipanini og harvið kenna seg tryggar við at gera broytingar í skipanini.
* at skjalfesta skipanina, soleiðis at onnur t.d. grannskoðari og trygdarfólk bæði í høvuðsheitum og í smálutum kunnu fáa innlit í skipanina.

## Hvat skal skjalfestast

Samanhangurin í allari skipanini verður útgreinaður og lýstur dyggiliga.

Skipanarskjalfestingin er samansett av:

- skipanarlýsing

- nýtsluvegleiðing (har tað verður ynskt)

- rakstrarvegleiðing

- øðrum vegleiðingum

## Hvar skal skjalfestingin goymast?

Øll skjalfestingin skal savnast (ella staðfestast), strukturerast á besta hátt og handast *kundi* elektroniskt í redigerbarum formati.

## Hvussu skal skjalið lesast

* Tað, sum er skrivað við svørtum, skal innganga í skipanarlýsingina.
* Tað, sum er skrivað við **grønum** skal innganga í skipanarlýsingina, tá tað gevur meining.
* Tá tað gevur meining, er tað loyvt at samanskriva ávís punkt.
* Í ávísum førum er tað loyvt at nýta tilvísingar, hvar upplýsingarnar kunnu fáast t.d. E/R diagramm.
* Minst til at historikkur skal vera í øllum skjølunum – hetta kann ein skipan at hjálpa til við.

## Skjalfesting

## Alment um skipanina

* 1. Alment um skipanina   
     Her verður skrivað alment, hvat skipanin ger og í hvørjum umhvørvi hon livir.
  2. Kontekstdiagramm (nýggj skipan)   
     Samanhangur / Markamót   
     Hvussu skipanin samskiftir við aðrar skipanir (grænseflader)
  3. Lýsing av áhugabólkum   
     Hvør skal hava at vita um nakað verður broytt við skipanini. Aðrar skipanir skulu kanska spæla saman við hesa skipanina.
  4. Lýsing av mannagongd   
     Eru manuellar mannagongdir og kontrollar knýttir at skipanini, um so er hvørjar og hví.
  5. Navnastandardir  
     Hvussu er navnastandardurin uppbygdur, ið verður nýttir í skipanini.
  6. Arkitekturur
     1. Tøkni   
        t.d. .Net (dotNet), SharePoint, Silverlight, MS SQL vers. Xxx, CICS og batch
     2. Tier- design (server setup)
     3. Logisk løg (WEB)   
        Í minsta lagi skal ein lýsing gerast av hvørjum lagi og hví
     4. Er ávíst design principp nýtt – greið frá frábrigdum

## Funktiónsgreining

## Høvuðsendamálið er at geva øðrum við hóskandi kunnleika eina hjálp til at seta seg inn í skipanina.

## Avbjóðingin er at greiða frá funktiónum sæð frá virkinum (forrætningsorienteraðar) og ikki frá einum tekniskum sjónarmiði.

## Havast skal í huga, at hetta skal viðlíkahaldast, og tí má hetta vera rímiliga yvirskipað.

1. Dataflowdiagramm (nýggj skipan)   
   Data-flow diagrammið skal hava eina hóskandi niveau-uppdeiling. Hvussu neyv uppdeilingin verður, veldst um kompleksitetin av funktiónini. Ein meginregla er, at sundurgreiningin av einari funktión ikki fyllir meira enn eina A4-síðu - t.v.s. millum 5 og 9 funktiónir á hvørjari sundurdeiling
   1. at logiskt modell eru óheft av teknologi
   2. at sæð verður burtur frá kontrolldata
   3. at serliga fløkjasligar funktiónir skulu lýsast við vanligum teksti ella á annan lættskiltan hátt
   4. at útgangsstøðið verður bert tikið í logiskum hendingum og funktiónum
2. Funktiónslýsingar

## Datagreining

* 1. DB diagramm   
     Fyri realatións-DB skal E/R diagramm gerast.  
     E/R diagrammið skal normaliserast til 3. normalform. Tá er hvør einstakur attributtur settur í tann entitetin, hann natúrliga hoyrir heima. Fyri at gera tað lætt skiljandi kundi verið sagt, at eitt E/R diagram er á 3. normalformi, tá hvør attributtur er settur soleiðis, at virðið á honum verður fastlagt
* av virðinum á primera lyklinum á entitetinum
* av virðinum av øllum tí primera lyklinum  
  og
* bert av virðinum av tí primera lyklinum – og t.v.s. ikki av nøkrum øðrum attributtum í entitetinum  
  1. Yvirlit yvir plásskrøv til databasur
  2. Accesslýsing   
     Finnast skal útav hvørjir accessvegirnir eru - t.v.s. hvussu databasan verður lisin, og hvørjir lyklar verða nýttir. Í flestu førum er hetta givið frammanundan. Dentur skal leggjast á, at tað altíð er skilagott at gera nágreiniliga accesslýsing, tá lisið verður í stórum datamongdum og í fleiri ymiskum tabellum.

Index

Accesslýsingin er grundarlag fyri val av index. Kannað verður eftir, hvussu ofta lyklarnir verða nýttir og hvussu stórar datamongdir verða lisnar í hvørjum einstøkum føri. Hetta verður vigað upp í móti, hvussu ofta tabellirnar verða dagførdar, tá støða verður tikið til, um index skal gerast.

Harumframt verður út frá accesslýsingini tikið støða til, hvat slag av indexi, talan skal vera um.

## Trygdarlýsing

Trygdarlýsing skal innihalda:

1. **Ognarviðurskifti**Hvør eigur upplýsingarnar og skipanina.
2. **Ábyrgd**  
   Hvør setur krøv til skipanina, og hvør setur trygdarkrøv til hana.
3. **Lóggávukrøv**Hvørji lóggávukrøv skal skipanin liva upp til.
4. **Broytingar**Hvør skal seta ynski um broytingar og hvør skal gera broytingarnar. Allar broytingar skulu gerast eftir einum føstum leisti (CM).
5. **Rakstur**  
   Hvussu verður skipanin startað, tikin niður og yvirvakt.  
   Hvussu verður backup tikið av upplýsingunum og skipanini.  
   Hvussu skal farast fram í neyðstøðu (tilbúgving).
6. **Atgongd**Hvussu verður atgongdin til skipanina og upplýsingarnar stýrd, og hvør umsitur hana.   
   1. Atkomuviðurskifti  
      Hvussu kanst tú koma inn í skipanina
   2. Uttanhýsisatgongd  
      Eru onnur enn starvsfólk hjá eigara av skipanini, ið sleppa inn í skipanina og um so er hvussu.  
      Um so er at eigarin stýrir øllum hesum skal tað bara skrivast.
7. **Funktiónsskilnaður**Er neyðugt við funktiónsskilnaði í skipanini t.d. ein sum tøppar inn og ein sum góðkennir.
8. **Sentralir og desentralir kontrollar og tillagingar – bæði manuelt og programmerað**Er neyðugt við kontrollum automatiskum ella manuellum.
9. **Staðfestingar av neyðugum eftirlitum**Er neyðugt við øðrum kontrollum/eftirlitum.
10. **Kontrollar í skipanini**Skjalfesting av kontrollum í skipanini.
11. **Serlig trygdarviðurskifti**Gera serlig trygdarviðurskifti seg galdandi.
12. **Váðameting**Ein váðameting av skipanini skal gerast.
13. **Dátuflokking**Skal gerast saman við eigaranum.
14. **Krøv til goymslu og striking av data**
15. **Krøv til logging**Saman við eigaranum skal skrivast, hvørji krøv eru til logging av hendingum.
16. **Transaktiónsslóð**Serliga tá talan er um pening og bókhald er krav um, at hvør einstøk transaktión skal kunna fylgjast.
17. Trygdardesign (ticket) (skal vera nágreinuligt).
18. Certificatir  
    Er skipanin knýtt at certificatum skal tað skrivast her.

**Yvirlit**

1. Transaktiónsyvirlit   
   Serliga fyri batch og CICS
2. Forritsyvirlit
3. Evt. Moduldiagramm ella –yvirlit

## Vegleiðingar

1. Rakstrarvegleiðing
2. Brúkaravegleiðing

Brúkaravegleiðingin er:

* Vegleiðing til superbrúkarar
* Vegleiðing - stuðul til vanliga brúkaran av skipanini

**Tørvur fyri vegleiðing**

Vegleiðingin skal taka støði í tørvinum hjá brúkarunum.

**Brúkaravegleiðing skal í minsta lagi innihalda**

* Alment um skipanina
* Alment um hjálp í skipanini
* Hvat merkja teigarnir og hvat teigurin hevur at siga fyri aðrar skipanir
* Hvussu geri eg?

**Góðskutrygging**

Áðrenn brúkaravegleiðingin verður útgivin, skal dygdin staðfestast við at brúkarar av skipanini royna vegleiðingina.

* 1. Útbúgvingarætlan
  2. Útbúgvingartilfar
  3. Ætlan fyri framtíðar útbúgving
  4. Uppseting av menningarumhvørvi

.